Højtbegavede elever: Syv karaktertræk

1. Ekstremt god hukommelse

Mange højtbegavede børn har så god hukommelse, at den er tæt på at være fotografisk.

2. Meget lærenemme

Højtbegavede børn kan ikke nødvendigvis læse og regne, inden de kommer i skole. Men de lærer ekstremt hurtigt, hvordan man skriver bogstaver eller lægger tal sammen.

3. Højt empatiniveau

De har en højtudviklet empati og har derfor meget nemt ved at se, hvis en kammerat bliver drillet eller er uden for et fællesskab.

4. Højt abstraktionsniveau

Eleverne viser tidligt forståelse for livets store spørgsmål som liv og død.

5. Selvkritiske

De kan føle sig som fiaskoer, hvis de ikke løser en opgave i første forsøg. Møder de dagligt udfordringer i skolen, vil selvkritikken ikke være lige så udtalt.

6. Voksen sprogbrug

De er ofte gode til at formulere sig og bruger svære fremmedord selv i en tidlig alder.

7. Asymmetrisk udvikling

Deres alder og faglige kunnen følges ikke ad. Et barn på 8 kan have en viden som en 15-årig, men vil samtidig være lige så modent som et på 6.

Vis mere